-huud

De Sülv -huud (je na Dialekt ok -hu, -hu’e, -hude, -hu’r) kummt in en Reeg Oortsnaams in Noorddüütschland vör un betekent en Anleggplatz. Dormit sünd se verwandt mit de Oortsnaams op -stood.

In Noorddüütschland sünd se von Sleswig över Holsteen, de Stadt Hamborg bet na Neddersassen to finnen. Also in dat Rebeed, in dat dat Volk von de Sassen siedelt hett. Bi’n Oort Tückhuud in Mekelborg-Vörpommern is nich kloor, wat he verwandt is.

Op Engelsch bedüüdt -hithe un -hythe dat sülve. Düsse Formen kaamt in Süüdengland vör, in Rebeden, in de de Angelsassen siedelt hebbt.

Dat Grundwoord dükert toeerst in dat 8. Johrhunnert in dat Beowulf-Epos op. Dat hett in de Angelsassische Spraak un in de eng verwandte Ooldsassische Spraak en Steed an’t Över betekent, an de en Boot anlannen un an Land tagen warrn kann. Düt Woord is in de spraken Spraak later utstorven, aver in Oortsnaam bewohrt bleven.

 List von de Huud-Öörd (nich vullstännig) 

 Oort toeerst in de Oorkunnen Typ (Land-)Kreis / Stadt Koordinaten Huud  Oort Landkreis Stood  Buxthu 1135 (ahn -huud al 959) Stadt Landkreis Stood  Huud  Gemeen Kreis Noordfreesland  Huud  Gemeen Landkreis Ollnborg  Kayhuud  Gemeen Kreis Sebarg  Tesperhuud  Oort Kreis Hertogdom Loonborg  Winterhu  Stadtdeel Hamborg  Harvstehuud  Stadtdeel Hamborg  Steenhuur  Gemeen Region Hannover  Hu  Oort Landkreis Cuxhoben  Hu’e  Gemeen Landkreis Oosterholt  Hu’e  Oort Landkreis Veern  Hythe  Oort Hampshire, England  Hythe  Stadt Kent, England  Erith  Stadtdeel London, England  Rotherhithe  Stadtdeel London, England 

 Literatur 

 Detlev Ellmers: Die Hude-Orte. In: Führer zu vor- und frühgeschichtlichen Denkmälern. Das Elbe-Weser-Dreieck. II: Forschungsprobleme-Exkursionen Stade Bremervörde Zeven Buxtehude. Von Zabern, Mainz am Rhein 1976, ISBN 3-8053-0145-6, S. 143 f

Kategorie:Namenkunn